ໄຕ້ຝຸ່ນ Nesat ພັດຖະຫຼົ່ມ ຮົງກົງ (ເບິ່ງວີດີໂອ)
ໄຕ້ຝຸ່ນ Nesat ພັດຖະຫຼົ່ມຮົງກົງ ໃນຂະນະທີ່ພວມ ມຸ່ງໜ້າສູ່ພາກໃຕ້ຈີນ
ລົມໄຕ້ຝຸ່ນຂະໜາດແຮງຫົວນຶ່ງພວມພັດເຂົ້າຖະຫຼົ່ມບໍລິເວນທີ່ກວ້າງຂວາງໃນເຂດພາກໃຕ້ ຂອງຈີນໃນວັນພະຫັດມື້ນີ້ ຫຼັງຈາກໄດ້ປະເສັ້ນທາງຂອງການເສຍຊີວິດ ແລະທຳລາຍສ້າງ ຄວາມເສຍຫາຍ ເວລາພັດຜ່ານຟີລິບປິນ ເຈົ້າໜ້າທີ່ຮົງກົງ ລາຍງານວ່າ ມີລົມແຮງແລະຝົນຕົກໜັກຈາກໄຕ້ຝຸ່ນ Nesat ຊຶ່ງມີຈຸດສູນ ກາງປະມານ 350 ຫຼັກກິໂລແມັດ ຫ່າງຈາກຮົງກົງໄປທາງທິດຕາເວັນຕົກສຽງໃຕ້ແລະພວມ ຢູ່ໃນເສັ້ນທາງມຸ່ງໜ້າໄປຍັງເກາະໄຮນັງ ພ້ອມກັບລົມທີ່ມີຄວາມແຮງກາຍ 100 ກິໂລແມັດ ຕໍ່ຊົ່ວໂມງ ທຸລະກິດຫ້າງຮ້ານ ໂຮງການລັດຖະບານ ໂຮງຮຽນ ແລະຕະຫຼາດການເງິນຢູ່ທີ່ຮົງກົງ ໄດ້ ພາກັນອັດກິດຈະການ ແລະການສັນຈອນໄປມາທາງອາກາດທັງໝົດ ທາງລົດໄຟແລະເຮືອ ຂ້າມຟາກກໍໄດ້ຢຸດໃຫ້ບໍລິການ ມີຢ່າງນ້ອຍ 2 ຄົນໄດ້ຮັບບາດເຈັບຍ້ອນວັດຖຸທີ່ຕົກລົງມາ ຕ້ຝຸ່ນ Nesat ເຮັດໃຫ້ມີຜູ້ເສຍຊີວິດແລ້ວ 35 ຄົນ ແລະອີກ 45 ຄົນຫາຍສາບສູນເວລາ ພາຍຸຫົວນີ້ພັດເຂົ້າຖະຫຼົ່ມເກາະລູຊອນຊຶ່ງເປັນເກາະໃຫຍ່ທີ່ສຸດຂອງຟິລິບປິນໃນມື້ວັນອັງຄານ ຜ່ານມາ ລົມຈາກໄຕ້ຝຸ່ນຫົວນີ້ໄດ້ເຮັດໃຫ້ຕົ້ນໄມ້ຫັກ ແລະຄື້ນຟອງທະເລຂະໜາດໃຫຍ່ພັດ ເຂົ້າຖະຫຼົ່ມຄູກັ້ນນໍ້າທີ່ກຸງມະນີລາ ໂດຍໄດ້ເຮັດໃຫ້ນໍ້າຖ້ວມໂຮງໝໍແຫ່ງນຶ່ງ ຫ້າງຮ້ານທຸລະ ກິດຫຼາຍໆແຫ່ງ ແລະສະຖານທູດຂອງສະຫະລັດນຳດ້ວຍ